**A KOMÁROM-ESZTERGOM VÁRMEGYEI KATASZTRÓFAVÉDELMI IGAZGATÓSÁG**

egyfordulós, nyilvános pályázatot hirdet

**a Magyar Állam kizárólagos tulajdonában, az MNV Zrt. tulajdonosi joggyakorlása alatt, a BM Országos Katasztrófavédelmi Főigazgatóság vagyonkezelésében, a Komárom-Esztergom Vármegyei Katasztrófavédelmi Igazgatóság kizárólagos használatában álló, Komárom belterület 545 helyrajzi szám alatti, természetben a 2900 Komárom, Beöthy Zsolt utca 3. szám alatt található, 2195 m2 alapterületű, kivett tűzoltóság megnevezésű ingatlan 22,1m2 alapterületű ingatlanrészének bérleti szerződés útján történő hasznosítására**

A pályázat célja az állami vagyonról szóló 2007. évi CVI. törvény 23. § (1) bekezdése, továbbá az állami vagyonnal való gazdálkodásról szóló 254/2007. (X. 4.) kormányrendelet vonatkozó előírásai alapján, a jelen pályázati felhívásban meghatározott feltételekkel, a Magyar Állam tulajdonában, az MNV Zrt. tulajdonosi joggyakorlása alatt, a BM Országos Katasztrófavédelmi Igazgatóság vagyonkezelésében, a Komárom-Esztergom Vármegyei Katasztrófavédelmi Igazgatóság kizárólagos használatában álló, Komárom belterület 545 helyrajzi szám alatti, természetben a 2900 Komárom, Beöthy Zsolt utca 3. szám alatt található, 2195 m2 alapterületű, kivett tűzoltóság megnevezésű ingatlan 22,1 m2 alapterületű ingatlanrészének (a továbbiakban: Bérlemény) bérleti szerződés útján történő hasznosítása.

**Hasznosításra vonatkozó fontosabb feltételek:**

* Az ajánlatkérő az ingatlanrészt bérleti szerződés útján kívánja hasznosítani.
* **Az ingatlanrész bérlésének minimális díja 43 000.-Ft, azaz negyvenháromezer forint, amelynél kisebb összegű pályázati ajánlat nem tehető.**
* A közüzemi költségeket a bérleti díj tartalmazza.
* A majdani bérlő a bérleti díjat havonta, amelyet a tárgyhónapot követő hónap huszonötödik napjáig banki átutalással köteles megfizetni a Komárom-Esztergom Vármegyei Katasztrófavédelmi Igazgatóság Magyar Államkincstárnál vezetett bankszámlájára.
* A majdani bérlő szavatol azért, hogy a bérelt ingatlanrész a bérlet egész tartama alatt szerződésszerű használatra alkalmas, és az megfelel a szerződés előírásainak.
* Az ajánlatkérő a majdani bérlő szükségtelen háborítása nélkül jogosult ellenőrizni a használatot.
* A majdani bérlő tudomásul veszi, hogy az ingatlanrészben elhelyezett saját tulajdonú, vagy vagyonkezelésében lévő felszerelési tárgyai vonatkozásában az ajánlatkérő felelősséget nem vállal.
* Az ajánlattevő az ingatlanrészben csak az ajánlatkérő előzetes írásbeli engedélyével végezhet beruházásokat, átalakításokat és korszerűsítést.
* A majdani bérlő a szerződés tárgyát képező ingatlanrész továbbhasznosítására, illetve a bérleti jog bármely módon történő továbbadására nem jogosult.

**Az ajánlatkérő adatai:**

* **Szervezet neve:** Komárom-Esztergom Vármegyei Katasztrófavédelmi Igazgatóság
* **Szervezet címe:** 2800 Tatabánya, Szent Borbála út 16.
* **Telefonszám:** +36 (34) 512-070
* **E-mail cím:** [komarom.titkarsag@katved.gov.hu](mailto:komarom.titkarsag@katved.gov.hu)

**A pályázatnak tartalmaznia kell:**

* A pályázó adatait (1. számú mellékletként csatolt információs lap kitöltésével)
* A pályázó által megajánlott bérleti díj összegét az ingatlanrészre vonatkozóan (2. számú melléklet kitöltésével)
* A pályázó nyilatkozatát arra vonatkozóan, hogy az állami vagyonról szóló 2007. évi CVI. törvény 25. § (1) bekezdés a), b), c), d), e), f) pontjában foglalt - állami vagyon hasznosítására irányuló szerződés megkötését - kizáró okok vele szemben nem állnak fenn.

**A pályázat elbírálása során a rangsoroláskor alkalmazandó értékelési szempontok:**

* A pályázatot az érvényes pályázatot benyújtók közül az a pályázó nyeri el, aki a legmagasabb bérleti díjat ajánlja fel.
* hosszú távú bérleti szerződés (3 évre szóló) megkötésének vállalása.
* a pályázat érvényességének vizsgálata a kiírásban szereplő, és az ajánlattételhez szükséges nyilatkozatok, dokumentumok teljes körű megléte.

**Hiánypótlás:**

* A pályázathoz szükséges dokumentumok hiánypótlására nincs mód.

**A pályázati ajánlatok benyújtásának módja:**

* A pályázati anyagok benyújtása zárt borítékban kizárólag postai úton ajánlott küldeményben történhet.

**A pályázat benyújtásának címe:**

Komárom-Esztergom Vármegyei Katasztrófavédelmi Igazgatóság

Tatabánya

Szent Borbála út 16.

2800

**A borítékon fel kell tüntetni:**

Járinka Miklós tű. alezredes részére „SK” felbontás

**„Pályázat a Komárom belterület 545 hrsz. alatti ingatlan 22,1 m2 alapterületű ingatlanrészének bérlésére”**

* A borítékot úgy kell lezárni, hogy azoknak a nyilvános felbontást megelőző kinyitása megállapítható legyen. A pályázatok beérkezése során az ajánlatkérő képviselője az átvétel pontos időpontját rávezeti a pályázatot tartalmazó zárt borítékra, és egyúttal igazolja az átvétel tényét. Az ajánlati dokumentumokat bírálati sorszámmal látja el. Az ajánlatkérő csak lezárt, sértetlen, a felhívásnak megfelelő határidőig beérkezett pályázati ajánlatot vesz át értékelésre**.**
* A pályázati anyagot az erre jogosult aláírásával ellátva, magyar nyelven, papír alapon, egy példányban kell benyújtani

**A pályázat benyújtásának határideje:**

* **Dátum**: 2025.09.29.
* **Időpont**: 16:00

**A pályázati ajánlatok elbírálási időpontja:**

* A pályázat benyújtási határidejét követő 5 munkanapon belül

**Az ajánlattevők értesítésének módja:**

* Elektronikus levélben, a pályázatok elbírálását követő 5 munkanapon belül

**A pályázati ajánlat érvényességének feltételei:**

* Az ajánlattételi felhíváshoz csatolt mellékletek hiánytalan benyújtása

**Fentieken felül az ajánlatkérő fenntartja a jogát, hogy:**


* a nyertes ajánlattevő visszalépése esetén jogosult a pályázat soron következő helyezettjével szerződést kötni
* a kiírásnak nem megfelelő módon benyújtott pályázatot jogosult eredménytelennek nyilvánítani
* kedvezőtlen ajánlattételek esetén nyertes pályázatot nem hirdet ki, és a tárgyban az ajánlattételi felhívást megismétli
* a bérleti díj összegét évente felülvizsgálja

**Egyéb:**

A pályázattal kapcsolatban további felvilágosítás Járinka Miklós tű. alezredestől kérhető az alábbi elérhetőségen: +36 (20) 471-8901

A pályázat benyújtásával a pályázó tudomásul veszi, és egyben hozzájárul ahhoz, hogy az ajánlatkérő a pályázatban megadott személyes adatait kezelje. Az ajánlatkérő a GDPR 6. cikk (1) bekezdés a) és b) pontja alapján kezeli az ajánlattevő pályázatban megadott személyes adatait a nyertes pályázóval megkötött bérleti szerződés megszűnéséig. A nyertes pályázó személyes adatit az ajánlatkérő továbbítja a BM Országos Katasztrófavédelmi Főigazgatóságnak, mint vagyonkezelőnek és a MNV Zrt.-nek, mint tulajdonosi joggyakorlónak.

Tatabánya, 2025.08.29



**Információs adatlap**

|  |  |
| --- | --- |
| AJÁNLATTEVŐ | |
| Név: |  |
| Cím: |  |
| Székhely: |  |
| Adószám: |  |
| Cégjegyzékszám: |  |
| Telefonszám: |  |
| E-mail cím: |  |
| Kapcsolattartásra kijelölt személy:   * Neve: * Címe: * Telefonszáma: * E-mail címe: | |  | | --- | |  | |  | |  | |  | |  | |

Kelt: ……………..2025. ……………. hó………nap

…………………………………………

Ajánlattevő (cégszerű) aláírása

**Ajánlat (cég esetén kitöltendő)**

**Tárgy: a 2900 Komárom, Beöthy Zsolt u. 3. (hrsz.: 545) szám alatt található 22,1 négyzetméter alapterületű ingatlanrész bérlése**

Alulírott …………... ,mint a ………………… (cégnév, székhely) képviseletében eljáró személy megismerve az ajánlattételi felhívás feltételeit a következő ajánlatot teszem:

|  |  |
| --- | --- |
| **Ajánlat** | |
| **Bérleti díj:** | **……………………..,- Ft** |
| **Végezni kívánt tevékenység:** |  |

Kelt: ……………..2025 ……………. hó………nap

…………………………………………

Ajánlattevő cégszerű aláírása

**Ajánlat (magánszemély esetén kitöltendő)**

**Tárgy: a 2900 Komárom, Beöthy Zsolt u. 3. (hrsz.: 545) szám alatt található 22,1 négyzetméter alapterületű ingatlanrész bérlése**

Alulírott …………... , (szül.hely, idő: ………………. ; anyja neve:………..; adóazonosító jele: ………………. ) megismerve az ajánlattételi felhívás feltételeit a következő ajánlatot teszem:

|  |  |
| --- | --- |
| **Ajánlat** | |
| **Bérleti díj:** | **……………………..,- Ft** |
| **Végezni kívánt tevékenység:** |  |

Kelt: ……………..2025. ……………. hó………nap

…………………………………………

Ajánlattevő aláírása